**ԱՐՁԱՆԱԳՐՈՒԹՅՈՒՆ**

**ԿԱՊԱՆ ՀԱՄԱՅՆՔԻ 2021 ԹՎԱԿԱՆԻ ՇՐՋԱԿԱ ՄԻՋԱՎԱՅՐԻ ԵՎ ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՊԱՀՊԱՆՄԱՆ ԾՐԱԳՐԻ ՀԵՌԱՎԱՐ ՀԱՆՐԱՅԻՆ ՔՆՆԱՐԿՄԱՆ**

**17 հունիսի 2020թ ք․ Կապան**

«Ընկերությունների կողմից վճարվող բնապահպանական հարկի նպատակային օգտագործման մասին» ՀՀ օրենքի և ՀՀ կառավարության 2014 թվականի փետրվարի 27-ի «Բնահպանական ծրագրերի մշակման /նախագծման/ կարգը հաստատելու մասին» թիվ 197-Ն որոշման դրույթների համաձայն, 2020 թվականի հունիսի 17-ին ժամը 15։00-ին Կապանի համայնքապետարանի նիստերի դահլիճում կազմակերպվել է «Կապան համայնքի շրջական միջավայրի և բնակչության առողջության պահպանման» 2021 թվականի ծրագրի նախագծային փաթեթի հանրային քննարկումը։

COVID 19 վիրուսի տարածման վտանգի կանխարգելման նպատակով արտակարգ իրավիճակով պայմանավորված՝ հիմք ընդունելով ՀՀ կառավարության 2018 թվականի հոկտեմբերի 10-ի թիվ 1146-Ն որոշմամբ հաստատված «Հանրային քննարկումների կազմակերպման և անցկացման» կարգի 23-րդ կետը՝ «Կապան համայնքի շրջական միջավայրի և բնակչության առողջության պահպանման» 2021 թվականի ծրագրի նախագծային փաթեթի հանրային քննարկումը կազմակերպվել է հեռավար։

Հանրային քննարկումը վարում է համայնքի ղեկավար Գևորգ Փարսյանը։ Հանրային քննարկմանը ներկա են համայնքի ղեկավարի տեղեկալ Դավիթ Հայրապետյանը, համայնքի ղեկավարի մամուլի քարտուղար Հասմիկ Հարությունյանը, Կապանի համայնքապետարանի տնտեսական զարգացման և արտաքին կապերի բաժնի պետ Հասմիկ Ղոնյանը և քաղաքաշինության և կոմունալ տնտեսության բաժնի պետ Արմեն Ստեփանյանը։

Նիստը վարողը բացման խոսքում կրկին հիշեցրեց, որ քննարկումը համաճարակային վիճակից ելնելով անց է կացվում հեռավար։ Տեղեկացրեց, որ օրենքով սահմանված կարգով ծրագրի նախագծային փաթեթը նախապես հրապարակվել է և բոլոր շահագրգիռ անձինք կարող էին ծանոթանալ և ներկայացնել առաջարկություններ, կարծիքներ և դիտողություններ։ Նշեց նաև, որ բնակիչներից արձագանք չի եղել։

Ծրագիրը ներկայացնելու համար համայնքը ղեկավարը խոսքը փոխանցեց տնտեսական զարգացման և արտաքին կապերի բաժնի պետ Հասմիկ Ղոնյանին, ով նշեց որ 2021 թվականի ծրագրի ընդհանուր գումարը կազմում է 44522,9 հազար դրամ, որից 37022,9 հազար դրամը՝ բնապահպանական միջոցառումների համար, իսկ 7500,0 հազար դրամը՝ առողջապահական միջոցառումների համար։ Պետության կողմից մասհանվող գումարով՝ 37022,9 ՀՀ դրամով, նախատեսվում է կառուցել ջրավազան՝ գետաբերուկների և աղբի որսման համար։ Ջրավազանը կկառուցվի Գ․ Նժդեհի հուշահամալիրց ներքև գտնվող կամրջի հարևանությամբ։ Միջոցառման նպատակը շրջակա միջավայրի տեղական և տարածաշրջանային աղտոտվածության դեմ պայքարն է, ջրային ռեսուրսների պահպանությունը։ Հ․ Ղոնյանը տեղեկացրեց, որ առողջապահական միջոցառումների շրջանակում նախատեսվում է նորոգել Արծվանիկ գյուղի բուժկետը։ Ներկայիս բուժկետը գտնվում է այնպիսի անմխիթար վիճակում, որ նույնիսկ նորոգման ենթակա չէ։ Որոշում է կայացվել գյուղի մանկապարտեզի շենքից տարածք հատկացնել՝ բուժկետի վերածելու համար։ Առողջապահության միջոցառումների շրջանակում կնորոգվի բուժկետի նոր տարածքը։

Նիստը վարողը տեղեկացրեց, որ ջրավազանի կառուցման հիմնական նպատակը գետը մաքուր պահելն է։ Նա նշեց նաև, որ հետագայում համյանքպետարանը նախատեսում է ամբողջությամբ մաքրել Վաչագան գետը և վերականգնել երբեմնի ջրային հայելիները։

Քննարկման ընթացքում բնակիչներից կողմից առաջարկություններ չեղան։

Քննարկումից հետո, ֆեյսբուք սոցիալական կայքում առաջարկություն եղավ այդ գումարները ծախսել թաղամասերի ասֆալտապատման համար, որը ըստ օրենքի հնարավոր չէ անել։

2020 թվականի հունիսի 19-ի դրությամբ Կապանի համայնքապետարանի ֆեյբուքյան էջում տեղադրված հղումը ունեցել է 2793 դիտում, 13 կիսում և միայն համայնքապետրաանի էջում՝ 85 հավանում։

**Քննարկումը վարեց՝ Գևորգ Փարսյան**

**արձանագրեց Հասմիկ Ղոնյան**